|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.martā** | **Nr. GND/2025/184** |
|  | **(protokols Nr.8; 22.p)** |

**Par Līgo pagasta dzīvokļa īpašuma “Vītoli” - 9 atsavināšanu**

Izskatīts **[…]**, 2025.gada 12.februāra iesniegums (Gulbenes novada pašvaldībā saņemts 2025.gada 12.februārī un reģistrēts ar Nr. GND/5.13.2/25/481-D), kurā lūgts atsavināt izīrēto dzīvokļa īpašumu “Vītoli” – 9, Līgo, Līgo pagasts, Gulbenes novads, LV – 4421 (turpmāk – dzīvokļa īpašums).

Publiskas personas mantas atsavināšanas likuma 4.panta ceturtās daļas 5. punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma [45.pantā](https://likumi.lv/ta/id/68490#p45) noteiktajā kārtībā. Savukārt, šā likuma 45.panta ceturtā daļa nosaka, ka īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu, un  tiesā nav celta prasība par īres līguma izbeigšanu.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 5.punkts nosaka, ja dzīvojamās mājas, tās domājamās daļas vai dzīvokļa īpašuma atsavināšanas ierosinājumu iesniedz likuma  [4.panta](https://likumi.lv/doc.php?id=%2068490#p4)  ceturtās daļas [5.punktā](https://likumi.lv/ta/id/225779#p5) minētās personas, ierosinājumu paraksta īrnieks (īrnieki, ja atsavināts tiek kopējais dzīvoklis) vai viņa ģimenes loceklis. Atsavināšanas ierosinājumam pievieno atsavināšanas ierosinātāja personu apliecinoša dokumenta kopiju, īrnieka un viņa ģimenes locekļu notariāli apliecinātu vienošanos par to, kurš vai kuri no viņiem iegūs īpašumā dzīvojamo māju, tās domājamo daļu vai dzīvokļa īpašumu, atsavināmā īpašuma dzīvojamās telpas īres līguma kopiju (ja atsavināts tiek kopējais dzīvoklis – īres līgumu), un izziņu par īres un komunālo maksājumu parāda esību vai neesību.

Ievērojot iepriekš minēto, **[…]**iesniegumam ir pievienojis personu apliecinoša dokumenta kopiju, 2023.gada 12.janvāra dzīvojamās telpas īres līgumu Nr. LG/9.5/23/3, kas noslēgts starp Gulbenes novada Līgo pagasta pārvaldi, reģ. Nr. 40900015501, un **[…]**, par dzīvokļa īpašumu “Vītoli” – 9, Līgo, Līgo pagasts, Gulbenes novads, LV – 4421 (īres līguma termiņš noteikts 2026.gada 31.decembris), izziņas par īres un komunālo pakalpojumu parādu neesību, un 2025.gada 14.februāra Gulbenes novada bāriņtiesas locekles Ineses Čudes apliecinātu vienošanos (iereģistrēta ar Nr. 3), kas noslēgta starp ģimenes locekļiem **[…]**, viņa sievu **[…]**, un viņa meitu **[…]**, kurā visi vienojas, ka Gulbenes novada pašvaldībai piederošo dzīvokļa īpašumu iegūs īpašumā **[…]**.

Likuma “Par palīdzību dzīvokļa jautājumu risināšanā” 20.pants nosaka, ka šajā likumā paredzētajos gadījumos un noteiktajā kārtībā izīrētās dzīvojamās telpas netiek nodotas privatizācijai, tās nevar iegūt īpašumā līdz dzīvojamās mājas privatizācijai un tās nav pārdodamas vai citādi atsavināmas dzīvojamo telpu īrniekiem vai citām personām, izņemot šā likuma [29.](https://likumi.lv/ta/id/56812#p29) panta pirmajā daļā minēto gadījumu.

Likuma “Par palīdzību dzīvokļa jautājumu risināšanā” 29.panta pirmā daļa nosaka, ka pašvaldības dome ir tiesīga lemt par tai piederošas izīrētas dzīvojamās telpas nodošanu atsavināšanai, ievērojot normatīvajos aktos noteiktās publiskas personas nekustamā īpašuma atsavināšanas prasības un pašvaldības noteiktos tai piederošas dzīvojamās telpas atsavināšanas nosacījumus.

Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.5.apakšpunkts nosaka, ka pēc atsavināšanas ierosinājuma un šo noteikumu 4., 5. un 6. punktā minēto dokumentu saņemšanas, ņemot vērā šajos noteikumos minētos nosacījumus, atvasinātas publiskas personas lēmējinstitūcija, bet likumā noteiktajos gadījumos – tās noteikta iestāde vai amatpersona pieņem lēmumu par attiecīgās atvasinātās publiskās personas nekustamā īpašuma nodošanu atsavināšanai vai par pamatotu atsavināšanas ierosinājuma atteikumu.

Ņemot vērā, ka **[…]** iesniegtie dokumenti atbilst Publiskas personas mantas atsavināšanas likumā, un Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta” noteiktajām prasībām, kā arī, pamatojoties uz iepriekš norādītajiem normatīvajiem aktiem, **[…]** ir tiesīgs ierosināt dzīvokļa īpašuma atsavināšanu.

Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta ceturtās daļas 5.punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.pantā noteiktajā kārtībā, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, šā panta sesto daļu, kas nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus, 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu, likuma “Par palīdzību dzīvokļa jautājumu risināšanā” 20.pantu, kas nosaka, ka šajā likumā paredzētajos gadījumos un noteiktajā kārtībā izīrētās dzīvojamās telpas netiek nodotas privatizācijai, tās nevar iegūt īpašumā līdz dzīvojamās mājas privatizācijai un tās nav pārdodamas vai citādi atsavināmas dzīvojamo telpu īrniekiem vai citām personām, izņemot šā likuma [29.](https://likumi.lv/ta/id/56812#p29) panta pirmajā daļā minēto gadījumu, 29.panta pirmo daļu, kas nosaka, ka pašvaldības dome ir tiesīga lemt par tai piederošas izīrētas dzīvojamās telpas nodošanu atsavināšanai, ievērojot normatīvajos aktos noteiktās publiskas personas nekustamā īpašuma atsavināšanas prasības un pašvaldības noteiktos tai piederošas dzīvojamās telpas atsavināšanas nosacījumus, un Attīstības un tautsaimniecības komitejas, un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. REĢISTRĒT dzīvokļa īpašumu “Vītoli” – 9, Līgo, Līgo pagasts, Gulbenes novads, LV – 4421, (telpu grupas kadastra apzīmējums 5076 003 0177 001 009), zemesgrāmatā kā patstāvīgu nekustamo īpašumu.

2. UZDOT Gulbenes novada Centrālās pārvaldes Īpašumu pārraudzības nodaļai veikt darbības, kas saistītas ar iepriekšminētā nekustamā īpašuma ierakstīšanu zemesgrāmatā uz Gulbenes novada pašvaldības vārda.

3. NODOT atsavināšanai Gulbenes novada pašvaldībai piekrītošo dzīvokļa īpašumu “Vītoli” – 9, Līgo, Līgo pagasts, Gulbenes novads, LV – 4421, kas sastāv no telpu grupas ar kadastra apzīmējumu 5076 003 0177 001 009, un pie tās piederošās kopīpašuma 653/8900 domājamās daļas no būves ar kadastra apzīmējumu 5076 003 0177 001 (dzīvojamā māja), un 653/8900 domājamās daļas no zemes ar kadastra apzīmējumu 5076 003 0177, par brīvu cenu **[…]**.

4. UZDOT Gulbenes novada pašvaldības Īpašuma novērtēšanas un izsoļu komisijai organizēt lēmuma 3.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

5. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.

6. Lēmuma izpildes kontroli veikt Gulbenes novada pašvaldības izpilddirektoram.

7. Lēmuma izrakstu nosūtīt: **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A. Caunītis